
REFERAT

privind modificarea şi completarea Hotărârii Consiliului Local al Municipiului Timişoara nr. 204/04.04.2013 privind modificarea Hotărârii Consiliului Local al Municipiului Timişoara nr. 156/21.12.2004 privind atribuirea directă printr-un contract de concesiune a unor bunuri către S.C. Administrarea Domeniului Public S.A.  şi a Contractului de concesiune nr. 94/18.01.2005, completată prin HCLMT nr. 212/20.05.2014

Prin Hotărârea nr. 156/21.12.2004, modificată şi completată, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe perioada 01.01.2005 – 31.12.2015, a unor bunuri, în schimbul unei redevenţe lunare de 1 % din cifra de afaceri obţinută din exploatarea obiectului concesiunii. 
În urma acestei Hotărâri s-a încheiat între Municipiul Timişoara şi S.C. Administrarea Domeniului Public S.A. Contractul de concesiune nr. 94/18.01.2005, contract a cărui valabiliatate a fost prelungită până la data de 30.06.2021  prin actul adiţional nr. 4 aprobat prin HCLMT nr. 411/16.10.2015.
Prin HCLMT nr. 204/04.04.2013 s-a aprobat  înlocuirea Anexei 1 prevăzută la art. 1 din Hotărârea Consiliului Local al Municipiului Timişoara nr. 156/21.12.2004 cu Anexa 1 la HCLMT nr. 204/04.04.2013, în ceea ce priveşte bunurile date în concesiune.
Prin adresa cu nr. 2273/02.04.2014, SC Drumuri Municipale Timişoara SA (succesoare în drepturi a S.C.  Administrarea Domeniului Public S.A., începand cu data de 23.09.2013, ca urmare a fuziunii prin absorbtie dintre S.C. Administrarea Domeniului Public S.A. – societate absorbita, si S.C. Drumuri Municipale Timisoara S.A. – societate absorbanta, conform sentintei civile nr. 642/PI/20.08.2013, pronuntata de catre Tribunalul Timis, in dosarul nr. 7417/30/2013, prin care s-a constatat legalitatea fuziunii a preluat tot activul si pasivul S.C. Administrarea Domeniului Public SA) ne-a adus la cunoştinţă faptul că au realizat mai multe investiţii (realizare locuri de parcare) din fondurile obţinute din exploatarea sistemului Timpark în alte zone decât cele date în concesiune.
Ca urmare a adresei mai sus amintite, prin HCLMT nr. 212/20.05.2014 s-a concesionat către SC Drumuri Municipale Timişoara SA (în calitate de operator al sistemului de parcare Timpark) străzile pe care s-au realizat noi parcări, respectiv pe care urmează a se realiza noi parcări-conform solicitarilor concedentului (Municipiul Timisoara)- pentru a se evita sancţionarea acesteia de către organele de control fiscal, astfel str. Crizantemelor; str. Amforei; str. Labirint; str. Circumvalatiunii - Complex sportiv Bega; str. Platanilor;  zona Steaua; str. Soarelui; str. Luceafarul; str. Hebe; zona str. Lugojului; str. Prof. Dr. Aurel Paunescu – Podeanu (fosta str. Diaconul Coresi); str. Căpitan Damşescu.

Menţionăm faptul că în anul 2010 SC Administrarea Domeniului Public SA a fost supusă unei inspecţii fiscale cu privire la modul de determinare, evidenţiere şi virare a obligaţiilor faţă de bugetul general consolidat  al statului pentru perioada 01.01.2005 – 31.03.2010, inspecţie efectuată de către Direcţia Generală a Finanţelor Publice Timiş – Administraţia Finanţelor Publice Timişoara – Inspecţia Fiscală Persoane Juridice.
Cu ocazia acestui control s-a retinut faptul ca investiţia constând în realizarea parcărilor pe o stradă ce nu a fost concesionată contravine prevederilor Legii nr. 571/2003, concluzionându-se că deducerea TVA-ului de către SC Administrarea Domeniului Public SA, aferentă unor prestări de servicii efectuate de un furnizor, fără ca acestea să fie destinate unor operaţiuni taxabile în folosul societăţii, respectiv faptul că nu se poate deduce TVA-ul în astfel de situaţii, în care prestaţiile (construcţia de noi parcări) sunt realizate în zone (străzi, parcări) care nu au fost atribuite în concesiune de către Consiliul Local al Municipiului Timisoara, în vederea întreţinerii şi exploatării acestora.

Astfel, imposibilitatea deducerii TVA-ului pentru investiţiile constând în construcţia de noi parcări în zone ce nu sunt concesionate, constituie o împovărare financiară foarte mare pentru societate, fapt care afectează implicit chiar şi construcţia de alte noi parcări, ceea ce nu poate fi decât în dezavantajul cetăţenilor, care în atare situaţie nu pot beneficia de mai multe investiţii în folosul acestora.  

SC Drumuri Municipale Timişoara SA, prin adresa cu nr. 449/26.01.2017 înregistrată al primăria Municipiului Timişoara cu nr. RE2017-000120/26.01.2017 a solicitat concesionarea mai multor străzi în completarea celor concesionate anterior, precum şi eliminarea unora dintre cele concesionate ca urmare a finalizării lucrărilor de reabilitare a centrului istoric din municipiul Timişoara.
Astfel se propune eliminarea următoarelor amplasamente: 

1. Str. Vasile Alecsandri;

2. Str. Lucian Blaga;

3. Str. Janos Bolyai;

4. Str. Dimitrie Cantemir;

5. Str. G-ral Traian Doda;

6. Str. Maresal Foch Ferdinand;

7. Str. Francesco Grisellini;

8. P-ta Libertatii;

9. P-ta Unirii.   

10. Str. Serg. Constantin Musat;

11. Str. Negru Radu;

12. Str. Palanca;

13. Str. Dr. Nicolae Paulescu;

14. Str. G-ral David Praporgescu;

15. Str. Eugeniu de Savoya;

16. Str. Enrico Carusso.   

De asemenea se propune completarea bunurilor transmise în concesiune către SC Drumuri Municipale Timişoara SA (pe care in prezent se aplica sistemul de parcare TimPark), cu următoarele străzi: 
1. Calea Bogdanestilor;

2. Str. Dr. Iosif Bulbuca;

3. Str. Burebista;

4. Str. Corneliu Coposu;

5. Str. Corbului;

6. Str. Crizantemelor;

7. Str. Intr. Doinei;

8. Str. Eroii de la Tisa;

9. Str. Mihail Kogalniceanu;

10. Str. FC Ripensia;

11. Str. Mangalia;

12. Str. Pestalozii;

13. Str. Protopop George Dragomir;

14. Str. Plautius Andronescu;

15. Str. Iancu Vacarescu.   

Pe aceste strazi propuse spre cesionare in ultima perioada s-au amenajat noi locuri de parcare pentru autovehicule, iar locatarii din zona au solicitat ca anumite strazi sa intre sub incidenta Regulamentului TimPark - deoarece pe acestea stationeaza foarte multe autovehicule din considerentul ca nu se taxeaza stationarea, locatarii nemaiavand unde stationa.

Ţinând cont de cele prezentate, propunem completarea HCLMT nr. 204/04.04.2013, completată prin HCLMT nr. 212/20.05.2014, astfel:
- eliminarea din Anexa 1 prevăzută la art. 1 din HCLMT nr. 204/04.04.2013 completată prin HCLMT nr. 212/20.05.2014 a următoarelor amplasamente: Str. Vasile Alecsandri; Str. Lucian Blaga; Str. Janos Bolyai; Str. Dimitrie Cantemir; Str. G-ral Traian Doda; Str. Maresal Foch Ferdinand; Str. Francesco Grisellini; P-ta Libertatii; P-ta Unirii;  Str. Serg. Constantin Musat; Str. Negru Radu; Str. Palanca; Str. Dr. Nicolae Paulescu;  Str. G-ral David Praporgescu; Str. Eugeniu de Savoya; Str. Enrico Carusso.   
- completarea Anexei 1 prevăzută la art. 1 din HCLMT nr. 204/04.04.2013 completată prin HCLMT nr. 212/20.05.2014, în ceea ce priveşte bunurile date în concesiune, cu următoarelor amplasamente: Calea Bogdanestilor; Str. Dr. Iosif Bulbuca; Str. Burebista; Str. Corneliu Coposu; Str. Corbului; Str. Crizantemelor; Str. Intr. Doinei; Str. Eroii de la Tisa; Str. Mihail Kogalniceanu; Str. FC Ripensia; Str. Mangalia; Str. Pestalozii; Str. Protopop George Dragomir; Str. Plautius Andronescu; Str. Iancu Vacarescu.  

- urmare a prevederilor art. 1 şi art. 2, a art. 1 din HCLMT nr. 204/04.04.2013 completată prin HCLMT nr. 212/20.05.2014, bunurile date în concesiune către SC Drumuri Municipale Timişoara SA sunt cele prevăzute în Anexa

- urmare a prevederilor de mai sus se completează în mod corespunzător Contractul de concesiune nr. 94/18.01.2005.

